ประกาศจังหวัดสกลนครประกาศจังหวัดสกลนครเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชนและประชาชนจากการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙จังหวัดสกลนครจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศดังนี้๑.ห้ามมิให้ผู้ใดจุดและปล่อยหรือกระทำการอย่างใด เพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เว้นแต่ได้กระทำในสถานที่ที่ได้รับอนุญาตจากนายอำเภอแห่งท้องที่๒.ผู้ใดจะจัดให้มีสถานที่จุดและปล่อยหรือกระทำการอย่างใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ ให้ทำได้ในสถานที่ที่ได้รับอนุญาต๓.กำหนดระยะเวลาในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ๓.๑ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๑๘.๐๐ นาฬิกา ถึงเวลา ๒๒.๐๐ นาฬิกา๓.๒ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โคมลอย โคมไฟ ให้จุดได้ ๒ ช่วงเวลา คือ กลางวันในช่วงเวลา ๑๐.๐๐นาฬิกา ถึงเวลา ๑๒.๐๐ นาฬิกา กลางคืนในช่วงเวลา ๒๑.๐๐ นาฬิกา ถึงเวลา ๒๔.๐๐ นาฬิกาส่วนโคมควันให้จุดและปล่อย ในช่วงเวลา ๑๐.๐๐ นาฬิกา ถึงเวลา ๑๒.๐๐ นาฬิกา๓.๓ให้กระทำได้ในงานเทศกาลงานวัฒนธรรมประเพณีและงานรื่นเริงที่มีการจัดขึ้นเป็นประจำทุกปี โดยให้จุดและปล่อยในช่วงเวลา๑๘.๐๐ - ๒๐.๐๐ นาฬิกา๔.ชนิด ขนาด และจำนวนของโคมลอย โคมไฟโคมควันหรือวัตถุอื่นใดที่คล้ายคลึงกันที่จะทำการจุดและปล่อยจะต้องมีขนาดและรูปแบบของโคมลอยตามมาตรฐานมผช. ๘๐๘/๒๕๕๒ ดังนี้๔.๑ตัวโคมมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตร สูงไม่เกิน๑๔๐ เซนติเมตร และทำจากวัสดุธรรมชาติ๔.๒ส่วนที่เป็นเชื้อเพลิงให้ทำจากกระดาษชุบเทียนขี้ผึ้ง หรือพาราฟิน น้ำหนักไม่เกิน ๕๕กรัม ระยะเวลาการเผาไหม้ไม่เกิน ๘ นาที โดยยึดติดกับตัวโคมด้วยเชือกทนไฟ เชือก หรือลวดอ่อนเบอร์๒๔ (เส้นผ่านศูนย์กลางประมาณ ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐เซนติเมตร๔.๓ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อยโดยจำนวนการจุดและปล่อยในแต่ละงานหรือแต่ละครั้งให้ทำได้ตามความเหมาะสมแก่เทศกาลหรืองานนั้นๆ ซึ่งจำนวนในการจุดและปล่อยต้องไม่กระทบหรือสร้างความเดือดร้อนให้กับประชาชนโดยทั่วไป๕.สถานที่จุดและปล่อยโคมลอย โคมไฟโคมควันหรือวัตถุอื่นใดที่คล้ายคลึงกันต้องเป็นไปตามหลักเกณฑ์ ดังนี้๕.๑พื้นที่เฝ้าระวังพิเศษระดับ ๑ (พื้นที่สีแดง) คือบริเวณแนวขึ้น - ลง สนามบินที่อยู่ห่างจากทางขึ้น- ลงของเครื่องบินข้างละ ๔.๖ กิโลเมตรซึ่งเป็นเขตปลอดภัยในการเดินอากาศยานสกลนครตามประกาศกระทรวงคมนาคม เรื่องกำหนดเขตบริเวณใกล้เคียงสนามบินบ้านค่าย (จังหวัดสกลนคร) ในท้องที่อำเภอกุสุมาลย์กิ่งอำเภอโพนนาแก้ว และอำเภอเมืองสกลนคร จังหวัดสกลนครเป็นเขตปลอดภัยในการเดินอากาศ พ.ศ. ๒๕๓๗ ลงวันที่ ๒๓ สิงหาคม ๒๕๓๗ห้ามมีการจุดและปล่อยโดยเด็ดขาดตามแนบท้ายประกาศฉบับนี้แต่หากมีความจำเป็นต่อการจัดกิจกรรมที่ไม่อาจหลีกเลี่ยงได้จะต้องขออนุญาตต่อนายอำเภอแห่งท้องที่และประสานเวลากับหอบังคับการบินสกลนคร๕.๒พื้นที่อื่นให้กระทำได้เมื่อได้รับอนุญาตจากนายอำเภอโดยให้นายอำเภอระบุพื้นที่การจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อย๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ห้ามมิให้ผู้ใดจำหน่ายโคมลอย โคมไฟ โคมควัน หรือวัตถุอื่นใดที่คล้ายคลึงกันในวัด โรงเรียนทางสาธารณะ ที่สาธารณะ เว้นแต่เป็นพื้นที่ตามข้อ ๕.๒๖.๒ให้ผู้รับอนุญาตจัดให้มีผู้ประสานงานการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งหอบังคับการบินสกลนครก่อนการจุดและปล่อยในวันเวลาที่ได้รับอนุญาตและให้เฝ้าติดตามการติดต่อจากหอบังคับการบินสกลนครตลอดเวลาที่จุดและปล่อย พร้อมทั้งแจ้งให้หอบังคับการบินสกลนครทราบเมื่อเสร็จสิ้นการจุดและปล่อย๗.ผู้ใดกระทำการจุดและปล่อยนอกสถานที่ที่ได้รับอนุญาตหรือเป็นผู้จัดให้มีสถานที่จุดและปล่อยโดยไม่ได้รับอนุญาตหรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันและก่อให้เกิดความเสียหายแก่อากาศยาน ชุมชน หรือประชาชน๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๓สิงหาคม พ.ศ. ๒๕๕๙อดิศักดิ์ เทพอาสน์ผู้ว่าราชการจังหวัดสกลนคร[เอกสารแนบท้าย]๑. พื้นที่ตำบลปลอดภัยในการเดินอากาศณ สนามบินบ้านค่าย จังหวัดสกลนคร แนบท้ายประกาศจังหวัดสกลนคร เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ พ.ศ. ๒๕๕๙๒. แผนที่แนบท้ายประกาศจังหวัดสกลนครเรื่อง มาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ พ.ศ. ๒๕๕๙(ดูข้อมูลจากภาพกฎหมาย)วิศนี/ปริยานุช/จัดทำ๑๔ กันยายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๐ ง/หน้า ๔๗/๘ กันยายน ๒๕๕๙